வழங்குபவர் டேவிட் அட்டன்பரோ
எந்த காலத்திலும் ஆச்சரியத்தை உண்டாக்கக்கூடிய, அதே சமயம் பிரபலமான ஒரு விலங்கு
இருந்துள்ளது என்றால் அது நிச்சயமாக டைனோசர் தான்.
டிரைனோசரஸ் ரெக்ஸ்.
நம் அனைவரிடத்திலும் கற்பனையைக் கிளரும் ஒரு விலங்கு அது.
அது எந்த மாதிரி விலங்காக இருந்தது?
பார்க்க எப்படி இருந்தது? எப்படி வாழ்ந்தது?
இப்போது, விஞ்ஞான ஆய்வுகள் இதற்கெல்லாம் விடையளிக்கிறது.
இது டி. ரெக்ஸ்சைப் பற்றியது மட்டும் இல்லை,
அதன் கூடவே வாழ்ந்த மற்ற விலங்கினங்களைப் பற்றியதும் தான்.
மேலும் இப்போது வந்துள்ள இமேஜிங் தொழில் நுட்பம் அவற்றையெல்லாம் உயிர் பெற்று எழச்செய்கிறது.
பூமி கிரகம், 66 மில்லியன் வருடங்களுக்கு முன்.
இராட்சஸ பறவைகளால் வானமெல்லாம் நிறைந்திருந்தது.
கடல்களிலோ, பூதாகாரமான ஊர்வனங்கள் ஆழத்தை ரோந்து சுற்றி வந்தவண்ணம் இருந்தன.
மற்றும் நிலத்திலோ, அனைத்து வகையான டைனோசர்களும்,
உயிர் வாழ போராட்டத்தைச் சந்திக்கின்றன.
டைனோசர்களால் ஆக்கிரமிக்கப்பட்ட உலக்கதைப் பற்றி இப்போது நமக்கு பல தகவல்களும் கிடைத்துள்ளன.
இது அவற்றின் கதை தான்.
நன்னீர்
பல்லாயிரக்கணக்கான வருடங்களாக, பூமிக் கிரகத்தை
வடிவமைத்து வந்துள்ளது நன்னீர் நிலைகள்.
இங்கு ஓடும் நதிகள் இன்னுமும் இந்த மாபெரும் கேன்யன்களை வடிவமைத்து வருகின்றன.
இது போன்ற இடங்களில் தான் பறக்கும் ஊர்வனங்கள் வசிக்கின்றன.
டெரோசர்கள்.
அவற்றின் சிறகுகளின் சருமம், விரலிலிருந்து கணுக்கால் வரை நீளுகிறது.
மற்றும் அவற்றால் தினமும் நூற்றுக்கணக்கான மையில்கள் பறக்க முடியும்.
ஒவ்வொரு மாலையும்,
இந்த கேன்யன்களின் குறுகிய விளிம்புகளில் அவை பெரும் எண்ணிக்கையில் வந்து கூடு கட்டுகின்றன.
அதிக எண்ணிக்கைகளில் பாதுகாப்பை உணர்கின்றன.
எப்படியிருந்தாலும், வெகு சில நில-வாழ் வேட்டை விலங்குகள் தான் இங்கே துணிந்து வருகின்றன.
ஆனால் ஒரு வகை மட்டும் கண்டிப்பாக வரும்.
அது ஒரு வகை டைனோசர். வெலோசிரெப்டர்.
அவற்றுக்கு இதமான சூட்டைத் தர சிறகுகள் உள்ளன, ஆனால் அவற்றால் பறக்க முடியாது.
எனினும் அவை, ஆச்சரியமூட்டும் அளவிற்கு, விழிப்புடன் உள்ளன.
அதுவும் நல்லது தான்.
ஒரு முறை கால் தவறினால், பேரழிவு நேரும்.
டெரோசர்கள் எப்போதும் பயத்திலேயே வாழ்கின்றன.
அபாயத்தின் முதல் அறிகுறியைக் காணும்போதே, அவை பறந்து விடும்.
வெலோசிரெப்டர்களுக்கு உணவு கிடைக்க வேண்டுமானால், தாக்குதல் எதிர்பாராத வகையில் இருப்பது அவசியம்.
இலகுவான உடல் வாகும், சிறகுகள் கொண்ட இறக்கைகளும்,
அவை கட்டுப்பாட்டுடன் இறங்க உதவுகிறது.
அதோடு அவற்றின் பரந்த வால்கள், சமநிலையை இழக்காமல் பார்த்துக் கொள்கின்றன.
அந்த கூட்டத்தில், எந்த டெரோசர்கள் ஓரங்களில் ஓய்வு எடுத்துக் கொண்டிருக்கின்றனவோ,
அவைதான் சுலபமான இலக்குகளாக இருக்கும்.
நீர்வீழ்ச்சியின் சத்தத்தினால், பாறைகள் விழும் சத்தம் கூட கேட்காது.
அந்த பெண் விலங்கு மேலே போகிறது.
இரண்டு ஆண் விலங்குகளும் கீழே இருக்கின்றன.
சில டெரோசர்கள், பிடித்து விடக்கூடிய தூரத்தில் இருக்கின்றன.
பெண் விலங்கு ஒன்றை பிடித்து விடுகிறது, ஆனால் இப்போது அந்த கூட்டமே அலறிப்போனது.
இந்த குழப்பத்தில், அந்த பெண் விலங்கின் இரை, தவறி கீழே விழுகிறது.
அந்த பெண் விலங்கு உடனே தன் சிறகுடைய வாலின் திறனை உபயோகித்துவிடுகிறது.
இறுதியில், பெண் விலங்கிற்குத் தன் இரை கிடைத்துவிட்டது.
ஆண் விலங்குகள் டெரோசர்களுடன் போராட விடப்படுகின்றன.
பூமியெங்கும் நன்னீரின் ஆற்றல் தாக்கம் ஏற்படுத்துகிறது.
பூமியின் வெப்பநிலை அதிகமாக உள்ளது.
பயங்கரமான புயல்களும், அடை மழையும் வழக்கமாக உள்ளன.
வட அமெரிக்காவில் பெரும்பாலும், அடர்ந்த பசுமையான காடுகள் நிரம்பியுள்ளன.
இந்த இடங்களில் தான் மாபெரும் ராட்சஸ தாவர-உண்ணிகள் வாழுகின்றன.
மேலும், அவை தங்கள் பங்கிற்கு, மிக பயங்கரமான வேட்டை விலங்குகளுக்கு இரையாகின்றன.
டிரைனோசரஸ் ரெக்ஸ்.
இந்த வயது முதிர்ந்த ஆண், இப்போது தான் ஒரு டிரைசிரோடாப்ஸை வீழ்த்தியுள்ளது.
ஆனால் அப்படிச் செய்கையில், அதற்கும் அடிபட்டுவிட்டது.
பெரும் தாவர-உண்ணிகளை வேட்டையாடி வீழ்த்துவதுவதற்காகவே, டி. ரெக்ஸ்களின் அமைப்பு...
பல காலங்களாக அவை பரிணாம வளர்ச்சிப் பெற்று அவை மிக கனமான காக்கும் ஆயுதங்களைப் பெற்றுள்ளன.
பல தசாப்தங்களாக தன்னுடைய இரையை வேட்டையாடிய போது ஏற்பட்ட தழும்புகளை அதன் உடலில் பார்க்கலாம்.
ஒரு சண்டையில் அந்த விலங்கின் வால் நுணியையும் இழக்க நேரிட்டது.
இந்த புதிய காயங்கள் மிகவும் தீவிரமாக உள்ளன.
அந்த ஆண் விலங்கின் முதிர்ந்த வயதில் தொற்று ஏற்படும் வாய்ப்பு அதிகமாகவே உள்ளது.
ஆற்று நீர் அந்த ஆண்விலங்கின் காயங்களை சுத்தம் செய்ய முடியும்.
இன்னொரு நாள் மீண்டும் சண்டையை எதிர்கொள்ள அதனால் முடியும்.
ஆனால், எதிர்பார்த்ததை விட அந்த நாள் சீக்கிரமே வந்துவிடும் போல.
இன்னொரு டி. ரெக்ஸ்.
ஒரு அன்னிய விலங்கு.
ஆனால் இந்த புதுமுகத்திடமிருந்து வேறு வித வாசனை வருகிறது.
இது ஒரு பெண் விலங்கு.
இந்த பெண் விலங்கு, இளமையாகவும், சிறியதாகவும் உள்ளது.
இருப்பினும், அது எதிரியாகவும் இருக்கலாம்.
எப்படியிருந்தாலும், ஆண் விலங்கு, சண்டையில் தனக்கு ஆர்வம் இல்லை என்ற தெளிவு படுத்துகிறது.
ஆண் விலங்கிற்கு இனச் சேர்க்கையில் ஆர்வம் உள்ளது.
பெண் விலங்கும் அதற்கு சம்மதிப்பது போல இருக்கிறது.
டிரைனோசரின் முக பாகம், ஸ்பரிசத்தை அதிகம் உண்டாக்கக் கூடியதாக உள்ளது,
எனவே, அவை இரண்டும் முகத்தோடு முகம் உரசிக்கொள்கின்றன.
ஆண் விலங்கின் பெரிய உருவமும், அதன் போர் காயங்களும், அதன் பராக்கிரமத்தை காட்டுகின்றன.
ஒருவேளை, பெண்விலங்கின் பார்வையில், இவையெல்லாம் ஆண் விலங்கின் ஈர்ப்பை அதிகரிக்கக்கூடம்.
அதனால், அவையிரண்டும் சேருகின்றன.
முன் வரும் வாரங்களில், அவை பல முறை இனச் சேர்க்கையில் ஈடுபடும்.
காலப்போக்கில், பெண் விலங்கு 15 முட்டைகளிடும்.
அதோடு அடுத்த தலைமுறைக்கான வித்து உருவாகிவிட்டதென்ற நம்பிக்கையும் வரும்.
நன்னீர் நிலைகளைச் சார்ந்திருக்கும் சூழல்கள், வேகமாகவும், முழுவதுமாகவும் மாறிவிடுகின்றன.
மத்திய ஆசியாவின் சில பகுதிகளில்,
பருவ மழைகள் கொட்டி தீர்க்கின்றன, விரைவில், அந்த நதிகளெல்லாம் நிரம்பி,
கரைகளை உடைத்துக் கொண்டு வெள்ளப் பெருக்கு ஏற்படுகிறது.
அதைச் சுற்றிலும் இருக்கும் நிலப்பரப்பு எல்லாம் வெள்ளம் வருகின்றது.
அந்த நீரில் தான், டைனோசர்களிலேயே மிக விசித்திரமான விலங்கு ஒன்று நீந்தி வருகிறது.
டைனோகைரஸ்.
அது டி. ரெக்ஸை விட, உயரமானது.
அதோடு அதன் பெரிய டக்-பில் மூக்கினால், நீர்-வாழ் தாவரங்களை
ஆற்றலுடன் பிடித்து உண்ண முடிகிறது.
கடந்த நீண்ட வெயில் காலத்தில், மிகவும்
குறைவாகவே உணவு கிடைத்த காரணத்தால், இந்த ஆண்விலங்கு இப்போது அசுரத்தனமாக உண்கிறது.
நீர் தாவரங்களில் சத்துக்கள் அதிகம் உள்ளன.
எட்டு அங்குலம் நீளமான, அதன் பெரிய வளைந்த நகங்கள்,
தரைக்குக் கீழே ஆழப் பதிந்திருக்கும் அவற்றை தோண்டியெடுக்க உதவுகின்றன.
அந்த விலங்கு, தன்னைவிட சிறிய உயிரினங்களுக்கு, உணவாகிறது.
இரத்தத்தை உறிஞ்சும் ஈக்கள் அதன் சடை முடி போன்ற சருமத்தில் நிறைந்திருக்கின்றன.
அவை உபத்திரவம் செய்கின்றன, சில சமயத்தில் வலிக்கவும் செய்கின்றன.
அதனுடய பெரும் நகங்கள், சொறிச்சலைக் குறைக்க உதவினாலும்...
சில பாகங்களை அதனால் எட்டவே முடியாது.
அந்த பகுதிகளை எட்ட, அதற்கு உதவி தேவைப்படும்.
ஒரு பட்ட மரம். அது பயணுள்ளதாக இருக்கலாம்.
இது பரவாயில்லை.
இப்போது மீண்டும் அது தன் உணவில் கவனம் செலுத்தலாம்.
ஆனால், பெரும்பாலும் ஈரமாக உள்ள தாவரத்தை மட்டுமே உண்ணுவதனால்
தவிர்க்க முடியாத ஒரு விளைவு ஏற்படுகிறது.
ஒன்றுக்கு உணவாக உள்ளது, மற்றவைக்கு எருவாகிறது.
டைனோகைரஸைப் போன்ற ஒரு மாபெரும் விலங்கால்
வருடத்திற்கு 20 டன் சாணத்தை உற்பத்தி செய்ய முடியும்.
தென் ஆப்பிரிக்கா.
மழை, இங்கும் வெள்ளப் பெருக்கை ஏற்படுத்துகிறது.
அப்போது, இந்த நிலப்பரப்பு முழுவதும், எண்ணற்ற சிறு தீவுகளை இணைக்கும்
குறுகிய நீர்வழிகள் நிரம்பிய ஏடாகுடமான கால்வாயாகி விடுகிறது.
இது இப்போது சதுப்பு நிலக் காடாகி விட்டது.
அதோடு, இப்போது இது, பூமியின் மிகப் பெரிய பறவைகளையும்
ஈர்க்கக்கூடிய இடமாகி விட்டது.
ஒரு ராட்சஸ டெரோசர். கிட்ஃஜல்கொவாடலஸ்.
இது ஒரு பெண் விலங்கு.
அதன் சிறகுகள் 30 அடி பரப்புள்ளது.
மேலும் அது இங்கு வந்திருப்பது ஒரே ஒரு காரணத்திற்காக தான்.
அதிகரித்து வரும் நீரின் அளவினால் உருவாக்கப் பெற்ற சின்னஞ்சிறு தீவுகளைத் தான்
இது தன் முட்டைகளை இட, சரியான இடமாகக் கருதுகிறது.
கிட்ஃஜல்கொவாடலஸ் பறப்பதில் வல்லமை பெற்றவை.
ஆனால் என்ன ஆச்சரியம், அவை நிலத்திலும் திறம்படவே நடக்கின்றன.
ஒவ்வொரு இறக்கையும், நான்காவது விரலின் அதி நீளமான எலும்பின்
வலுவால் இயங்குகிறது.
இறக்கையை மேல் பக்கமாக திருப்பிக் கொண்டு
நான்கு கால்களாலும் திறம்பட அவற்றால் நடக்க முடிகிறது.
முட்டை போடுவதற்காகத் தான் இந்த பெண் விலங்கு இங்கு வந்துள்ளது.
அது ஈரமான, சதுப்பு நிலத்தை அதற்காகத் தேர்வு செய்கிறது
இல்லையெனில், அவற்றின் மென்மையான ஓடுகளைக் கொண்ட முட்டைகள் காய்ந்து விடும்.
இந்த இரண்டும் வெறும் ஆரம்பம் தான்.
இன்னும் அடுத்த மூன்று வாரங்களுக்கு, அது தன் திறந்த கூட்டை பாதுகாத்து வரும்...
அதோடு, சில நாட்களுக்கு ஒரு முறை, இரண்டு இரண்டாக சேர்த்து, முட்டைகளையிட்டு வரும்.
முட்டைகளை உற்பத்தி செய்வதற்கு நிறைய முயற்சியும் சக்தியும் தேவை.
ஒவ்வொன்றும் மிகப்பெரியது, ஒரு கிலோ எடையுள்ளதாக இருக்கும்.
சிறிது நாட்களுக்குப் பின், அது சுமார் பன்னிரெண்டு முட்டைகளையிடும்.
அவற்றை தாவரங்களால் மூடி மறைத்துவிடும்.
இப்போது, அதற்கு உணவு தேவை.
முட்டைகள் பொறித்து குஞ்சுகள் வெளியே வரும் போது, இந்த தீவில், அவற்றிற்கு தேவையான உணவு வேண்டும்.
ஆனால், அதனுடைய பசியைப் போக்குவதற்கே, இங்கு உணவு போதுமானதாக இல்லை.
அது இரையைத் தேட, வேறு எங்காவது தான் செல்ல வேண்டும்...
அதன் கூடு தனிமையான இடத்தில் இருப்பதால், அதன் பொறிக்காத குஞ்சுகள் அது இல்லாத போதும்,
பாதுகாப்பாகவே இருக்கும் என நம்புகிறது.
வயதில் மூத்த, இன்னொரு பெண் கிட்ஃஜல்கொவாடலஸ்.
இந்த பெண் விலங்கும் தன் முட்டைகளையிட பாதுகாப்பான ஒரு இடத்தைத் தேடுகிறது.
அதனால், இரண்டு மாபெரும் கூட்டின் குஞ்சுகளுக்கு உணவளிக்க, இங்கே போதிய உணவு கிடைக்காது.
ஆனால், இந்த பிரச்சினைக்கு தீர்வு காண முடியும்.
எப்படிப் பார்த்தாலும், முட்டைகள் அதிகமான சத்துள்ளவை தான்.
அந்த கூட்டிற்குச் சொந்தமான பறவை வந்துவிட்டது.
வயது கூடிய பெண் விங்கை துரத்திவிடுகிறது.
ஆனால் அந்த இளம் பெண்விலங்கின் கூடு நாசமாகிவிட்டது.
அது இட்ட பன்னிரெண்டு முட்டைகளில், மூன்று மட்டுமே பிழைத்துள்ளன.
இந்த மூன்று முட்டைகள் தான் அதன் குஞ்சு ஈன்றும் வெற்றியின் திறனை முடிவு செய்யும்.
சில மாதங்களில் அவை பொறிந்து குஞ்சுகள் வெளியாகும் வரை, தன்னால் இயன்ற அளவு அவற்றை பாதுகாக்கும்.
ஆனால், அதற்கு பிறகு, அந்த குஞ்சுகள், தங்கள் இரையை தானே தான் தேட வேண்டும்.
அந்த நதி கீழேச் செல்ல செல்ல,
அது பில்லயன் டன்கள் மணல், மற்றும் ஜல்லிக்கற்கள், இவையெல்லாம் சேர்ந்து, பெரும் பாறைகளையே நகத்தும்.
அதில் இன்னும் இலகுவாக உள்ள மண்டிகள் இன்னும் நூற்றுக் கணக்கான மையில்கள் போகலாம்,
ஆனால், நதி விரிவடையும் போது, அது நிதானமாகிறது.
அதன் விளைவாக, அது கொண்டுவந்துள்ள பாரத்தில் சிலவற்றை அங்கேயே விட்டுவிடுகிறது.
அதோடு, கடலில் வாழ்ந்து, அங்கு மாற்றப்பட்ட விலங்குகளின் சந்ததிகள் இப்போது வர ஆரம்பிக்கின்றன.
நண்டுகள்.
சில இடங்களில் அவை ஒரு சதுர மீட்டருக்கு பல டஜன் நண்டுகளாக இருக்கலாம்.
இது தான் மஷீக்காசாரஸ்.
ஆறடி நீளமுள்ள ஒரு பெண் விலங்கு.
மேலும் அதன் வாய் முழுவதும், முட்களைப் போன்ற கூர்மையான பற்கள் உள்ளன.
நண்டைப் போன்ற, பல கால்களுடைய, அற்பமான இரையை சமாளிக்க, அது தான் தேவை.
நண்டுகளின் ஓடுகள் கடுமையானவை, ஆனால் அவை முழுவதும் புரதச் சத்து நிறைந்தவை.
இந்த வாய்ப்பை தவர விட முடியாது.
இந்த பெண் விலங்கிற்கு மட்டும் இல்லை.
அதற்கு மூன்று குட்டிகள் உள்ளன.
அவை நான்கு அங்குலங்கள் உயரம் தான்.
அவற்றிற்கு பெரிய நண்டுகளை சமாளிப்பது எளிதல்ல.
அவை இன்னும் தன் தாயின் மிச்சம் மீதியை உண்டு தான் வாழ்கின்றன.
ஆனால், சில விலங்குகள், மிகவும் சிறிய பருவத்திலேயே, வேட்டையாடுவதை கற்றுவிடுகின்றன.
மிகவும் ஆசையாக இருக்கிறது.
மிகச் சிறிய நண்டுகளை, அப்படியே விழுங்கி விட முடியம்.
ஆனால், உருவம் சிறியது என்ற குறையை, அவை தங்கள் வேகத்தினால் ஈடுகட்டிவிடுகின்றன.
குட்டிகள் தாய்யைவிட்டு அதிக தூரம் செல்லாமல் இருப்பது தான் சிறந்தது.
பீல்ஸ்ஜீபூஃபோ, கூளித் தேரை.
இருப்பதிலேயே இது தான் மிகப் பெரிய தேரை.
இனி இன்னும் ஒரு மாதத்திற்கு அது உண்ண அவசியமில்லை.
இந்த மணல்வெளிகளில் நல்ல உணவு கிடைக்கலாம்,
ஆனால் இங்கு வசிப்பதற்காக அவை எதிர்கொள்ள வேண்டிய ஆபத்துகளும் பல உள்ளன.
இந்த நதி நீர் இப்போது கடலை நோக்கிச் செல்கிறது.
அதன் நீரில் இப்போது உப்பை சுவைக்க முடிகிறது.
ஓதம் அல்லது கடல் நீர் உள்ளே வரும் போது,
கடலிலிருந்து உயிரினங்கள் பலவும் உள்ளே வந்து, இங்குள்ள கால்வாய்களை ஆராய்கின்றன.
இலாசமோசர்ஸ்.
இவை உண்மையில், ஆழ்கடலில் வசிக்கும் ஊர்வனங்கள்.
ஆனால் அதில் சில, நதியின் முகத்துவாரத்தில், இந்த உப்பு நீர் நிலைகளை ஆராய இங்கு வருகின்றன.
இப்போது, இறுதியாக, பல மில்லியன் டன்கள் எடையுள்ள மண்ணைச் சுமந்து வந்து
நதிகள், அவற்றை இங்கே கடலுக்குள் சேர்த்து விட்டன.
நதி, கடலோடு சேர்ந்து கலக்கின்றது, அதோடு, சற்று நேரத்திற்கு,
இரு நீரும் அடுத்தடுத்து ஓடுகின்றன.
இருப்பினும்,
மகத்தான மீன் கூட்டங்களும் இங்கே, தங்களுக்கான இரையை, பெரிதளவில் பெறுகின்றன.
தூரத்தில் உள்ள போது, இந்த மீன்கள், புழுதி மண்ணில் மறைக்கப்படுகின்றன.
ஆனால் மிகவும் சகதி படிந்த நீரிலும் இலாசமோசர்கள் தயங்காமல் நீந்தி
தங்கள் இரையை தேடிச் செல்கின்றன.
அந்த மீன்கள் தப்பிக்க வழி இல்லை...
தண்ணீருக்கு மேலும் கூட.
இந்த இலாசமோசர்கள், இந்த நதியின் கடைசி செல்வங்களை,
வரலாற்றிற்கு முந்தைய கிரகத்தின் ஆழ்கடல் நீரில் அவை கலந்து மறையும் முன், சேகரிக்கின்றன.
Prehistoric Planetல் அடுத்து வருவது,
உயிர் பிழைக்கும் போரட்டத்தில், தாய் மற்றும் அதன் குட்டியின் பிணைப்பு
கடும் சோதனைக்கு உள்ளாகிறது.
உறையும் பனிப்பொழிவுகளில், பழம்பெரும் எதிரிகள் சண்டையிடுகின்றன.
அதோடு, சிறகுகள் உடைய டைனோசர்கள் உறைபனி உலகில் ஆதிக்கம் செலுத்துகின்றன.
இந்த கதைகளுக்குப் பின்னால் உள்ள விஞ்ஞானத்தை அறிய,
உடனே, Prehistoric Planet இணையதளத்தை அணுகவும்.
தமிழாக்கம் அகிலா குமார்